EkBass/fiwiki-20250220-pages-articles huggingface dataset:
Olli Männistö

Olli Männistö (s. 1967) on jyväskyläläinen muusikko sekä ammattimainen kuoronjohtaja. Lukuisten instrumentti- ja lauluopintojen lisäksi hänellä on opintoja orkesterin- ja kuoronjohdossa muun muassa Torsten Lindforssin, säveltäjä Pekka Kostiaisen ja FT Pekka Kuokkalan johdolla. == Kuoronjohtaja == Olli Männistö on ollut itsenäinen yrittäjä ja kuoronjohtaja vuodesta 2000 lähtien. Hän on toiminut 2000-luvun alusta Jämsänkosken Laulumiesten (04/2009 saakka), Kuhmoisten Mieskuoron, Jyväskylän rautatieläisten mieskuoron (5/2009 saakka), Rautatieläisten mieskuoroliiton suurkuoron, sekakuoro Kimalaisten (12/2008 saakka), Sointu-kuoron (12/2008 saakka) ja Uuraisten viihdekuoron(5/2009 saakka) taiteellisena johtajana. Lisäksi hän ohjaa useita muita pienempiä lauluryhmiä ja kvartetteja. Syksystä 2009 alkaen Olli Männistö on Koskenpää sekakuoron ja Kuhmoisten mieskuoron taiteellinen johtaja. == Kuorolaulaja == Tenori Olli Männistö on toiminut kuorolaulajana useissa suomalaisissa kuoroissa: mm. Oulun kamarikuoro (84-88), Oulun NMKY:n poikakuoro (83-90), Savonlinnan oopperajuhlakuoro (93-98); solistikiinnitys v. -98 (Savonlinnan oopperajuhlat) == Muuta == Olli Männistö on myös monipuolinen instrumentalisti ja hänen soitinvalikoimansa on hyvin laaja: piano (ym. kosketinsoittimet), huilu, oboe, saksofoni, kitara, basso, lyömäsoittimet ja matalat vaskisoittimet. Muusikkona hän on toiminut lukuisissa kamarimusiikkikokoonpanoissa, lauluyhtyeissä, Jyväskylän yliopiston sinfoniaorkesterissa, Lapin sotilassoittokunnassa, sekä laulajana/soittajana viihde- tanssi- ja popyhtyeissä. Muusikontyön ohessa hän toimii Helsingin Diakoniaopistossa musiikinopettajana. ==Aiheesta muualla== * Jyväskylän Rautatieläisten mieskuoro * Sointu-kuoro * Jämsänkosken Laulumiehet Luokka:Suomalaiset muusikot Luokka:Vuonna 1967 syntyneet Luokka:Elävät henkilöt
Ohjaskelkkailun maailmanmestaruuskilpailut 1999

Ohjaskelkkailun maailmanmestaruuskilpailut 1999 järjestettiin Königsseessä, Saksassa. Kilpailut olivat järjestyksessään 30. lajin maailmanmestaruuskilpailut. ==Miesten yksinkelkkailu== Mitali Urheilija Kultaa Armin Zöggeler Hopeaa Jens Müller Pronssia Norbert Huber ==Naisten yksinkelkkailu== Mitali Urheilija Kultaa Sonja Wiedemann Hopeaa Barbara Niedernhuber Pronssia Sylke Otto ==Miesten kaksikko== Mitali Urheilija Kultaa (Patric Leitner, Alexander Resch) Hopeaa (Tobias Schiegl, Markus Schiegl) Pronssia (Mark Grimmette, Brian Martin) ==Sekajoukkue== Mitali Urheilija Kultaa (Markus Prock, Angelika Tagwerker, Tobias Schiegl, Markus Schiegl) Hopeaa (Robert Fegg, Silke Kraushaar, André Florschütz, Torsten Wustlich) Pronssia (Georg Hackl, Sylke Otto, Patric Leitner, Alexander Resch) ==Mitalitaulukko== Sijoitus Maa Kulta Hopea Pronssi Mitalien määrä 1\. 2 3 2 7 2\. 1 1 0 2 3\. 1 0 1 2 4\. 0 0 1 1 ==Lähteet== *Miesten kaksikon maailmanmestarit *Miesten yksinkelkkailun maailmanmestarit *Sekajoukkueen maailmanmestarit *Naisten yksinkelkkailun maailmanmestarit 1999 Luokka:Vuoden 1999 urheilu Luokka:Baijerin urheilu
J1650

J1650 on pienin löydetty musta aukko. Aukon tapahtumahorisontin halkaisijaksi on mitattu noin 24 kilometriä ja massaltaan se on noin 3,8 kertaa Auringon suuruinen. Tutkijoiden mukaan tähden supernovaräjähdyksen seurauksena syntyneen mustan aukon ei ole mahdollista olla enää paljon tätä pienempi. Se havaittiin Rossi-satelliitilla (Rossi X-ray Timing Explorer), joka pystyy tarkasti mittaamaan mustia aukkoja kiertäviä kaasuvirtauksia. Löydön tekivät Nikolai Šapošnikov ja Lev Titartšuk, jotka julkistivat tutkimuksensa tulokset 31. maaliskuuta 2008. == Lähteet == Luokka:Mustat aukot
Kirsti Salmi-Niklander

Kirsti Anneli Salmi-Niklander (s. 20. toukokuuta 1957 Joensuu) on Helsingin yliopiston folkloristiikan dosentti ja yliopistonlehtori. Hänen oppiarvonsa on filosofian tohtori. Hän on työskennellyt Suomen Akatemian tutkijatohtorina 2005–2006 sekä 2007–2009, akatemiatutkijana 2011–2016. Hänen puolisonsa on kirjailija Hannu Niklander. Heillä on kaksi lasta, ja he asuvat Karkkilan Fagerkullassa.Vihti 500 luettu 2.4.2008 ==Julkaisut== *Itsekasvatusta ja kapinaa, tutkimus Karkkilan työläisnuorten kirjottavasta keskusteluyhteisöstä 1910- ja 1920-luvuilla, Suomalaisen Kirjallisuuden Seura, 2004 (Suomalaisen Kirjallisuuden Seuran toimituksia ; 967) *Meeting local challenges mapping industrial identities, Finnish Society for Labour History, 1999 toim. Sakari Hänninen, Kirsti Salmi-Niklander, Tiina Valpola : (Papers on labour history , ISSN 0783-005X ; 5) *Naurava työläinen, naurettava työläinen näkökulmia työväen huumoriin, Työväen historian ja perinteen tutkimuksen seura, 2000 toim. Joni Krekola, Kirsti Salmi-Niklander ja Johanna Valenius *Tehtaan kukka, kirjoituksia Högforsin sd. nuoriso-osaston "Valistaja"-lehdestä vuosilta 1914-1925, Kulttuuriyhdistys Lyyti, 1993 toim. Kirsti Salmi-Niklander *Tuure Hasselman, Kirsti Salmi-Niklander, Vuosisadan koulutarina, Haukkamäen koulu 1899-1999, Haukkamäen koulun vanhempainyhdistys, 1999 *Kirsti Salmi-Niklander, Ilona Kemppainen ja Saara Tuomaala (toim): Kirjoitettu nuoruus. Nuorisotutkimusseura 2011. *Oral Tradition and Book Culture. Studia Fennica Folkloristica 24. Toim. Pertti Anttonen, Cecilia af Forselles & Kirsti Salmi- Niklander. SKS 2018. *Handwritten Newspapers. An Alternative Medium during the Early Modern and Modern Periods. Studia Fennica Historica 26. Toim. Heiko Droste & Kirsti Salmi-Niklander. SKS 2019. *Reading Home Cultures Through Books. Toim. Kirsti Salmi-Niklander ja Marija Dalbello. Routledge 2022. *Lannistumaton. Matti Kurikan haaveet ja haaksirikot kolmella mantereella. Toim. Sami Suodenjoki, Kirsti Salmi-Niklander, Mikko-Olavi Seppälä, Päivi Salmesvuori, Mikko Pollari, Anne Heimo. Suomalaisen Kirjallisuuden Seura 2022. == Lähteet == == Aiheesta muualla == Kirsti Salmi-Niklander 375 humanistia -sivustolla 14.12.2015, Helsingin yliopiston humanistinen tiedekunta. ==Lähteet== Luokka:Suomalaiset folkloristit Luokka:Vuonna 1957 syntyneet Luokka:Elävät henkilöt
Oulun yliopiston kasvatustieteiden ja psykologian tiedekunta

thumb|280px|Kajaanin yliopistokeskuksen opettajankoulutusyksikkö kuului Oulun yliopiston alle, kunnes se lakkautettiin 2012. Kuvassa Kajaanin vanha päärakennus. Kasvatustieteiden ja psykologian tiedekunta (vuoden 2022 loppuun saakka kasvatustieteiden tiedekunta) on yksi Oulun yliopiston tiedekunnista. Kasvatustieteitä opiskelee noin 1 300 opiskelijaa. Tiedekunta toimii Oulun Linnanmaalla ja Kajaanissa. Oulun yliopiston kasvatustieteiden ja psykologian tiedekuntaan kuuluu kasvatustieteiden ja opettajankoulutuksen yksikkö Oulussa. ==Lähteet== ==Aiheesta muualla== * Tiedekunnan kotisivu Kasvatustieteiden ja psykologian
Runo (etunimi)

Runo on suomalainen etunimi. Se oli Suomen almanakassa vuosina 1908–1928 15. syyskuuta. Runo on alun alkaen johdettu nimestä Runar; siten se ei merkitykseltään liity runouteen. Ortodoksisessa kalenterissa Runon nimipäivä on 15. huhtikuuta, ja siihen liittyvä pyhä on apostoli Trofimos. == Käyttö == Digi- ja väestötietoviraston tietojen mukaan Runo on Suomessa annettu etunimeksi noin 275 miehelle ja ainakin 32 naiselle. == Tunnettuja Runoja == * Runo Mark Cairenius, kunnanarkkitehti ja henkirikollinen * Runo K. Kurko, Suomen Kansallisen Kivääriyhdistyksen puheenjohtaja * Runo Wiberg, eversti ja rykmentin komentaja == Lähteet == Luokka:Etunimet
Luigi Amaducci

Luigi Amaducci (4. maaliskuuta 1924 – 3. toukokuuta 2010) oli italialainen pappi. Hän sai vihkimyksensä 5. huhtikuuta 1947 ja toimi Ravenna-Cervian hiippakunnan katolisena arkkipiispana vuosina 1990–2000. Amaduccia edelsi kyseisessä hiippakunnassa kardinaali Ersilio Tonini. Hänen seuraajakseen nimitettiin Giuseppe Verucchi. == Lähteet == * Catholic Hierarchy Luokka:Italialaiset katoliset arkkipiispat Luokka:Vuonna 1924 syntyneet Luokka:Vuonna 2010 kuolleet
Torinon maakunta

Torinon maakunta () oli yksi Italian maakunnista. Sen korvasi 1. tammikuuta 2015 alkaen Torinon metropolikaupunki ().www.tuttitalia.it Torinon maakunta sijaitsi Piemonten hallintoalueella Luoteis-Italiassa Ranskan vastaisella rajalla, ja sen pääkaupunki oli Torino Maakunta oli pinta-alaltaan 6 817 neliökilometriä, ja vakinaisia asukkaita siellä oli toiminnan loppuessa 2 291 719\. Maakunta oli jaettu 315 kuntaan, joten siellä oli enemmän kuntia kuin yhdessäkään muussa Italian maakunnassa. == Lähteet == == Aiheesta muualla == *Maakunnan verkkosivusto Luokka:Italian entiset maakunnat *
Giuseppe Verucchi

Giuseppe Verucchi (s. 23. marraskuuta 1937) on italialainen pappi, joka on toiminut Ravenna-Cervian hiippakunnan katolisena arkkipiispana vuodesta 2000. Häntä edelsi Luigi Amaducci. Miceno di Pavullo nel Frignanossa, Modenan maakunnassa syntynyt Verucchi sai pappisvihkimyksensä 29. kesäkuuta 1961. ==Lähteet== *Catholic Hierarchy Luokka:Katoliset arkkipiispat Luokka:Italialaiset piispat Luokka:Vuonna 1937 syntyneet Luokka:Elävät henkilöt
Vihdin joukkomurhat

Vihdin joukkomurhat tapahtuivat 1. helmikuuta 1918 Suomen sisällissodan aikana. Kyseessä oli punaiseen terroriin kuuluva teko, jossa Lauri Karan johtama Hyvinkään punakaartin lentävä osasto ampui 17 valkoisten puolelle pyrkinyttä miestä Vihdissä. Kyseessä oli kaksi erillistä terroritekoa, jotka tutkija Jaakko Paavolaisen mukaan suoritti sama Karan lentävä osasto.Paavilainen, s. 131. Sodan loppuvaiheen teloituksissa ammuttiin yli 100 punakaartilaista. Teloituksia on pidetty kostona helmikuun joukkomurhista. ==Surmatut== Surmatuista Thomén ryhmään kuuluivat Thomén metsäkonttorin (myöhemmin Thomesto) perustaja William Thomé, arkkitehdit Valter Thomé, Ivar Thomé ja Väinö Hollo, metsänhoitaja Frans Wegelius, metsäylioppilas Erik Castrén ja lainopin ylioppilas Väinö Vuoristo.Paavilainen, s. 106–107. Samalla kertaa ammuttiin myös vihtiläinen poliisi Viktor Mannerheimo, joka oli huonoissa väleissä paikallisten maatyöläisten ja torpparien kanssa edellisvuoden maatalouslakkojen aikaisten tapahtumien vuoksi.Paavilainen, s. 123, 141. Ranckenin ryhmään kuuluivat Helsingin yliopiston kasvitieteen museon amanuenssi Holger Rancken, lääketieteen opiskelijat Arvid Mielck ja Allan Roström, lääketieteen kandidaatti Martin Strandberg, tekniikan ylioppilas Magnus Gadolin, lääketieteen ylioppilas Holger Gulin ja filosofian ylioppilas Charles SöderholmPaavilainen, s. 123–124. sekä myöhemmin vangitut yliopiston amanuenssit ornitologi Carl Finnilä ja eläintieteilijä Karl Ehrström.Paavilainen, s. 127. == Lähteet == * (Alkujaan tekijän väitöskirja.) * ==Lähteet== Luokka:Nummela Luokka:Vihdin historia Luokka:Punainen terrori Luokka:Joukkosurmat Suomessa
Paska kaupunki

Paska kaupunki on Kauko Röyhkä & Narttu -yhtyeen EP-levy vuodelta 1986. Riku Mattila erosi Kauko Röyhkän & Nartun riveistä Maa on voimaa -levyn jälkeen. Uudeksi kitaristiksi tuli Jarmo Heikkinen joka oli soittanut jo Uusia tansseja -levyllä. EP:n nimikappaleen on usein luultu kertovan Röyhkän kasvukaupungista Oulusta, mutta Röyhkä itse on sanonut, ettei hänellä ole mitään tarvetta haistatella kotikaupungilleen ja "biisissä on kysymys nuorten jätkien turhautumisesta ja tapahtumapaikkana voisi olla mikä tahansa kaupunki.". Sitä on esitetty monesti keikoilla viimeisenä kappaleena.Röyhkä, Kauko & Vikkula, Timo: Nuottikirja, 2004 EP:n kappaleista "Kovat pojat" julkaistiin myöhemmin Pikku enkeli -albumilla. == Kappaleet == Sävellykset ja sanoitukset Kauko Röyhkä, paitsi A1-säv. Röyhkä ja Jari Paulamäki. Sovitukset Kauko Röyhkä & Narttu. ;A-puoli # ;B-puoli # * # == Kokoonpano == * Kauko Röyhkä – laulu * Jarmo Heikkinen – kitarat, taustalaulu * Jari Paulamäki – basso * Heikki Tikka – rummut, taustalaulu === Tuotanto === * Juha Heininen – äänittäjä, miksaaja * Jani – kansi == Lähteet == Luokka:Kauko Röyhkän kappaleet Luokka:Vuoden 1986 EP:t Luokka:Vuoden 1986 kappaleet
Alasin

Alasin on sepän työkalu, jonka päällä hän pitää metalliesineitä takoessaan niitä. Alasin on sijoitettu pajassa ahjon läheisyyteen sopivalle työskentelykorkeudelle. Alasimia on useita eri malleja. Yleisimpiin raskaampiin töihin sopii 50–100 kilon alasin, mutta pienempiin töihin soveltuvat kevyemmätkin alasimet. Alasimessa on yhdestä kahteen pyöreää ”sarvea” taivutuksia varten sekä tasainen selkäpuoli kuumien teräskappaleiden takomista ja työstämistä varten. Alasimen selässä voi olla eri muotoisia reikiä, jotka oli alun perin tarkoitettu pulttien ja niittien kannan takomiseen tai erilaisten aputyökalujen kiinnittämiseen. Alasimen kanssa on käytettävissä alasinjalkoja, alasinpukkeja ja alasinalustoja. == Lähteet == == Aiheesta muualla == * Taidesepät ry, työkalut * Kimmo Kniivilä Luokka:Työkalut
Tampereen teloitukset

Tampereen teloitukset tapahtuivat Suomen sisällissodassa Tampereen taistelun jälkeen huhti–toukokuussa 1918. Kaupungin valtauksen jälkeen valkoiset ampuivat 150–200 venäläistä sotilasta ja useita satoja punaisia suomalaisia. Teloituspaikkana toimivat rautatieaseman makasiinit ja Kalevankankaan sorakuopat. Korkea-arvoisimpia valkoisten Tampereella teloittamia olivat punakaartin pohjoisrintaman yleisesikunnan sotilasneuvonantaja everstiluutnantti Georgi Bulatsel ja Tampereen punakaartin IV pataljoonan päällikkö Kaarle Wilander. Ammuttujen joukossa oli myös esimerkiksi kansanedustaja Juho Lehmus Orivedeltä. Hänet teloitettiin 6. huhtikuuta 1918. Tapauksia ei koskaan selvitetty, mutta kaupungin valtaukseen osallistui samoja vaasalais- ja lapualaisjoukkoja, jotka toimeenpanivat esimerkiksi Länkipohjan verilöylyn ja laajoja teloituksia Lempäälässä. Pahimpana valkoisena terroristina muistetaan Sakeus Koivunen -niminen vartija Tampereen vankileirissä. Hän menehtyi hämärissä olosuhteissa Tampereella seuraavana talvena. Mannerheim oli antanut ennen kaupungin valtausta pudottaa kaupunkiin lentolehtisiä, joissa sanottiin etteivät valkoiset tapa vankejaan kuten punaiset. Valkoisten johtajilla ei ollut aikomustakaan pitää lupaustaan, vaan pelkkä punakaartin päällikkyys riitti taistelun jälkeen teloituksen syyksi. Monet lähipaikkakuntien punakaartilaisjohtajat teloitettiin Tampereella, joko välittömästi tai myöhemmin vankileirissä. Lisäksi kaupungissa kävi ilmiantajia lähipaikkakunnilta tunnistamassa ammuttavia, kuten esimerkiksi pahamaineinen kaksikko Hjalmar Saari ja Johannes From. == Lähteet == *Ylikangas, Heikki: Tie Tampereelle Luokka:Valkoinen terrori Luokka:Joukkosurmat Suomessa Luokka:Tampereen historia
Nomofobia

Nomofobia on fobia, jossa henkilö pelkää ilman matkapuhelinta olemista. Termi tulee englannin kielen ilmaisusta no mobile phobia. Matkapuhelimen katoaminen, huono verkko, akun tyhjeneminen, sen sammuttaminen tai puheajan loppuminen saattaa aiheuttaa ahdistusta tai suoranaista pakokauhua. Uusimman tutkimuksen mukaan ainakin suurimmalle osalle briteistä fobia voi jopa rajoittaa elämää YouGov -tutkimuslaitoksen mukaan. Noin 10 prosenttia brittiläisistä ahdistuu pelkästään jo siitä, jos joutuu itse laittamaan puhelimensa pois päältä joksikin aikaa. http://www.iltasanomat.fi/uutiset/kotimaa/uutinen.asp?id=1513455 Iltasanomien artikkeli 2.4.2008 https://www.juhosaastamoinen.fi/nomofobia/ juhosaastamoinen.fi 2.2.2008 ==Lähteet== ==Aiheesta muualla== *Kännykättömyys ahdistaa fobiaksi asti Luokka:Fobiat
Nokia 3210

Nokia 3210 on Nokian matkapuhelin, joka tuli markkinoille vuonna 1999. Puhelimessa on sisäänrakennettu antenni ja ennakoiva tekstinsyöttöominaisuus T9. Puhelin sisältää myös kolme peliä, vaihdettavat kuoret, herätyskellon ja soittoäänten sävellyksen. Nokia 3210 -malli menestyi etenkin Pohjois- Amerikassa ja läntisessä Euroopassa. Sitä myytiin noin 160 miljoonaa kappaletta, mikä tekee siitä The Telegraph -lehden syksyn 2013 katsauksen mukaan maailman kaikkien aikojen toiseksi myydyimmän matkapuhelimen Nokia 1110:n jälkeen. == Katso myös == * Luettelo Nokian tuotteista ==Lähteet== == Aiheesta muualla == Luokka:Nokian matkapuhelimet Luokka:Vuoden 1999 matkapuhelimet
William Hart

William Hart (31. maaliskuuta 1823 – 17. kesäkuuta 1894) oli skotlantilaissyntyinen romantiikan ajan taidemaalari. Hän siirtyi nuorena Yhdysvaltoihin, jossa hän kuului Hudson Riverin koulukuntaan. Hart saavutti arvostusta varsinkin maisema- ja eläinmaalauksen taitajana. Hartin nuorempi veli James McDougal Hart oli myös Hudson River -koulun taiteilija ja molemmat suosivat samantyyppisiä aiheita. Hart muutti Yhdysvaltoihin nuorena perheensä mukana. Hän toimi nuoruudessaan hevoskärrymaalarin apulaisena ja sai ensimmäiset kokemuksensa taiteen tekemisessä maalatessaan maisemia vaunuihin. Hart toimi myös muotokuvamaalarina. Hän palasi Skotlantiin opiskelemaan, mutta jatkoi sen jälkeen maisemamaalarin uraa Yhdysvalloissa. Kuten useimmat tuon ajan johtavat maisemamaalarit, Hart asettui asumaan New Yorkiin. Hänen maisemissaan Hudson joen koulukunnan tyylin ohella korostui valo ja tunnelma. Hän oli erityisen taitava kuvaamaan matalalta paistavaa auringonvaloa aamulla tai illalla, ja kuvan etualalle lankeavia varjoja. Hart oli myös tunnettu lehmäaiheisista maalauksistaan. Karja kuului Hudson River -koulukunnan suosimiin aiheisiin, joten lähes kaikki koulukunnan taiteilijat tekivät ainakin muutaman maiseman, joissa laiduntava karja ilmensi ihmisen harmonista suhdetta luontoon. Jotkut taiteilijat, kuten Hart ja Thomas Bigelow Craig erikoistuivat lehmien muotokuviin. Nämä maalaukset olivat suosittuja 1800-luvun taiteen keräilijöiden keskuudessa. Tyypillisesti maalauksen etu- tai keskialalla kuvattiin muutama lehmä laiduntamassa tai juomassa taustanaan pastoraalinen maisema. ==William Hartin teoksia== Tiedosto:William Hart - Mount Madison from the Androscoggin River.jpg| Madison-vuori nähtynä Androscoggin -joelta. Tiedosto:William Hart - The Rivulet.jpg|Puro. Tiedosto:William M. Hart Cows in the Meadow.jpg|Lehmiä niityllä vuodelta 1878. Tiedosto:William Hart - 'Grazing by the River', ink and ink wash over charcoal, 1873.jpg|Laitumella joen rannalla, muste ja mustelaveeraus hiilipiirroksen päälle vuodelta 1873. == Aiheesta muualla == *Hartin maisemia gallerian sivuilla *Museum Syndicate William Hartin maalauksia Luokka:Yhdysvaltalaiset taidemaalarit Luokka:Brittiläiset taiteilijat Luokka:Romantiikan taiteilijat Luokka:Vuonna 1823 syntyneet Luokka:Vuonna 1894 kuolleet
Ricardo María Carles Gordó

Ricardo María Carles Gordó (24. syyskuuta 1926 – 17. joulukuuta 2013) oli espanjalainen pappi, josta tuli yksi katolisen kirkon kardinaaleista 26. marraskuuta 1994.Catholic-Hierarchy: Ricardo María Cardinal Carles Gordó Gordó syntyi Valenciassa ja sai vihkimyksensä 29. kesäkuuta 1951. Hänet nimitettiin Tortosan piispaksi 1969 ja Barcelonan arkkipiispaksi 1990. Jälkimmäisestä hän vetäytyi 77-vuotiaana 15. kesäkuuta 2004. Seuraajaksi astui Lluís Martínez Sistach. Äänioikeutettuna kardinaalina Gordó osallistui vuoden 2005 konklaaviin, jossa tuli valituksi paavi Benedictus XVI. ==Lähteet== Luokka:Espanjalaiset kardinaalit Luokka:Espanjalaiset katoliset arkkipiispat Luokka:Vuonna 1926 syntyneet Luokka:Vuonna 2013 kuolleet
Andrea Cordero Lanza di Montezemolo

Andrea Cordero Lanza di Montezemolo (27. elokuuta 1925 Torino – 19. marraskuuta 2017) oli italialainen pappi, joka tehtiin yhdeksi katolisen kirkon kardinaaleista 24. maaliskuuta 2006. Hän oli kuitenkin jo tuolloin kahdeksankymmenen ikäinen, mikä merkitsi, että hän ei voinut äänestää tulevissa konklaaveissa. Torinossa syntynyt Cordero Lanza di Montezemolo sai pappisvihkimyksensä 13. maaliskuuta 1954. Hän loi huomattavan uran Vatikaanin diplomaattisissa tehtävissä, mutta toimi myös titulaariarkkipiispana. Cordero Lanza di Montezemolo nimitettiin San Paolo fuori le muran arkkipapiksi 31. toukokuuta 2005.http://www.catholic-hierarchy.org/bishop/bcorldm.html ==Lähteet== Luokka:Italialaiset kardinaalit Luokka:Heraldikot Luokka:Vuonna 1925 syntyneet Luokka:Vuonna 2017 kuolleet
Niva (Pyhäselkä)

Niva on kylä Pyhäselässä Joensuussa. Siellä on noin 300 asukasta. Niva sijaitsee entisen Pyhäselän kunnan keskustaajaman Hammaslahden läheisyydessä Pyhäselkä-nimisen järven itärannalla. Kylän eteläosassa on Onkamojärvi, josta laskee Nivanjoki Pyhäselkään. Matkaa Nivasta Joensuuhun on 30 kilometriä, Rääkkylään vähän vähemmän. Nivan koulu on kaksiopettajainen koulu. Oppilasmäärä lukuvuonna 2007–2008 oli 37. Kylän nähtävyyksiä ovat Nivansalolla sijaitseva korkea Rauvanvaara sekä Nivankoskessa entisen sahan ja myllyn paikalla olevat vanhan sillan kiviset rakenteet. Nivan kylätoimikunnan puheenjohtaja on Erkki Martikainen (2008–). Tunnettu nivalainen on kirjailija Matti Mäkelä. ==Aiheesta muualla== *Nivan kyläsivut Luokka:Pyhäselän kylät
Everton Weekes

Everton de Courcy Weekes (26. helmikuuta 1925 – 1. heinäkuuta 2020Cricket legend Sir Everton passes ) oli barbadosilainen kriketinpelaaja. Hän pelasi kansainvälisellä tasolla Länsi-Intian joukkueessa. Weekes pelasi ammattilaisuransa aikana kaikkiaan 48:ssa test matchissa, joista ensimmäisessä vuonna 1948 ja viimeisessä 1958. Hän oli yksi Wisdenin vuoden kriketinpelaajista 1951. Weekesin lyöntikeskiarvo oli kansainvälisissä test matcheissa 58,61. Hän pelasi myös kotialueen first-class-krikettiä Barbadoksen joukkueessa. Kaikkiaan 152:ssa first-class-ottelussa lyöntikeskiarvona oli 55,34. ==Lähteet== Luokka:Kriketinpelaajat Luokka:Barbadoslaiset urheilijat Luokka:Vuonna 1925 syntyneet Luokka:Vuonna 2020 kuolleet
Mithotyn

Mithotyn oli ruotsalainen viikinki/folk metal yhtye. Yhtye perustettiin vuonna 1993, kun vuonna 1992 perustettu Cerberus muutti nimensä Mithotyniksi. Bändi julkaisi ensimmäisen albuminsa vasta 1997. Suurin osa Mithotynin kolmen albumin kappaleista on kerätty yhtyeen demoista. Mithotyn lopetti toimintansa vuonna 1999 kun Stefan Weinerhall ja Karsten Larsson perustivat Falconerin. ==Jäsenet== *Rickard Martinsson – laulu ja basso *Stefan Weinerhall – ktiara *Karl Beckmann – kitara ja kosketinsoitin *Karsten Larsson – rummut *Helene Blad – laulu (1994–1995) *Christian Schütz – laulu ja basso ==Diskografia== ===Albumit=== * In the Sign of the Ravens – 1997 * King of the Distant Forest – 1997 * Gathered Around the Oaken Table – 1999 ===Demot=== * In the Dead of Night – 1993 * Behold the shields of gold – 1993 * Meadow in Silence – 1994 * Nidhogg – 1995 * Promo'96 – 1996 ==Aiheesta muualla== *Mithotyn Encyclopaedia Metallumissa *Cerberus Encyclopaedia Metallumissa Luokka:Ruotsalaiset folk metal -yhtyeet Luokka:Viikinkimetalliyhtyeet
Tatu Hiltunen

Tatu Hiltunen (s. 1977 Kuopio) on suomalainen taidevalokuvaaja ja taiteen maisteri (TaM). Tatu Hiltunen voitti Turku Biennaalin vuonna 2005. Hän on koulutukseltaan taiteen maisteri (TaM). Hiltusella on ollut näyttely mm Valokuvakeskus Perissä. Hänen teoksiaan on ollut Nuorten näyttelyssä, Mäntän kuvataideviikoilla ja Suomen valokuvataiteen museon Ihmisiä suviyössä näyttelyssä.Valokuvataiteen museo: Ihmisiä suviyössä == Palkintoja == * Fotofinlandia-finalisti 2006 * Turku Biennaalin voittaja 2005, myös yleisöäänestyksen suosikkiBiennaalivoittajat, Turku Biennaali == Lähteet == Luokka:Suomalaiset valokuvaajat Luokka:Vuonna 1977 syntyneet Luokka:Elävät henkilöt
Maniakeksen kapina

Maniakeksen kapina oli bysanttilaisen kenraali Georgios Maniakeksen johtama kapina Bysantin keisari Konstantinos IX:tä vastaan vuonna 1043. Maniakes oli kuuluisa bysanttilainen kenraali, joka taisteli muslimivalloittajia vastaan Vähässä-Aasiassa ja Sisiliassa 1031–1038 ja auttoi kukistamaan Bulgarian kapinan vuonna 1041. Menestyksestä huolimatta hänet heitettiin vankilaan syytettynä maanpetoksesta. Bysantin keisari Mikael V kuitenkin vapautti hänet ja antoi hänelle hallittavaksi Italian provinssit. Kun Maniakes kävi sotaa Italiassa muslimivalloittajia vastaan vuonna 1043, häntä syytettiin uudestaan maanpetoksesta. Keisari Konstantinos IX, joka oli auttanut syrjäyttämään keisari Mikaelin, käski Maniakeksen takaisin Konstantinopoliin vastaamaan syytöksiin. Maniakes kieltäytyi, huudatti itsensä keisariksi, ja ryhtyi avoimeen kapinaan keisaria vastaan. Hän oli aluksi voitokas edetessään kohti Konstantinopolia, mutta kuoli nuoleen onnettomuudessa, ja kapina kuivui kokoon. == Lähteet == * Luokka:Bysantin sodat Luokka:1000-luku Luokka:Kapinat it:Giorgio Maniace#La ribellione e la morte
Progeyö

Progeyö oli progressiivista rockia käsitellyt teemaohjelma, jota lähetettiin harvakseltaan yhteensä 11 osaa Yleisradion Radiomafia-kanavalla 1990-luvulla ja 2000-luvun alussa. Näitä läpi yön kestäneitä ohjelmia vetivät ainakin Hannu Blommila, Harri Hakanen ja Matti Puhtila.http://www.yle.fi/radiomafia/sailio/lehdistotiedote.2.shtmlProgeyö], Radiomafia. Progeyö on palannut ääneen ainakin kolme kertaa Radiomafian jälkeen: Ylen Yöradiossa kesällä 2007 (juontajana Blommila) ja 6.-7\. kesäkuuta 2008 (Blommila, Hakanen)http://lotta.yle.fi/ijulkaisu.nsf/sivut/Content11465501B4D ja kesällä 2014, jolloin Progeyö oli yksi Ylen Yöradion teemaöistä Ysäriyön, juhannuksen teemayön ja 1960-luvun musiikille omistetun teemayön lisäksi.Teemayöt, Yleisradio. Viitattu 4.7.2014. Lisäksi vuodesta 2015 lähtien vappuisin Aalto- yliopiston opiskelijoiden järjestämässä opiskelija-radiossa Radiodiodissa on esiintynyt vakio-ohjelmistona Progeyö-niminen ohjelma. Ohjelma noudattaa samaa teemaa kuin Ylellä esitetty ohjelma, mutta ei nimestään ja teemastaan huolimatta liity tähän mitenkään. == Lähteet == Luokka:Progressiivinen rock Luokka:Suomalaiset radion musiikkiohjelmat
Mikko Härkin

Mikko Sakari Härkin (s. 25. toukokuuta 1979 Keitele) on suomalainen kosketinsoittaja. Hän soittaa yhtyeissä Solution .45, Random Eyes, Mehida, Cain’s Offering ja Essence of Sorrow. Aiemmin hän on soittanut yhtyeissä KenZiner, Sonata Arctica ja Wingdom. Lisäksi hän on soittanut koskettimia Kotipellon Waiting for the Dawn -albumille ja Divinefiren albumille Hero. Uusin yhtye Härkinin uralla on Timo Tolkin kokoama Symfonia. Luokka:Sonata Arctica Luokka:Suomalaiset metallimusiikin kosketinsoittajat Luokka:Vuonna 1979 syntyneet Luokka:Elävät henkilöt
Kauainpikkurastuli

Kauainpikkurastuli (Myadestes palmeri) on äärimmäisen uhanalainen Havaijilla Kauain saarella elävä varpuslintu. Kauainpikkurastuli on kooltaan noin 17 cm. Väriltään lajin vatsa, rinta ja pää ovat vaalean ruskeat. Selkä on väritykseltään tummempi. Linnulla on vaaleat silmärenkaat. Jo sukupuuttoon kuollut kauainisorastuli muistutti ulkonäöltään kauauinpikkurastulia, mutta oli tätä suurikokoisempi ja rotevampi sekä nokka on lyhyempi ja jalat tummemmat. Kauainpikkurastulin laulu on lyhyt pyrskähdys korkeita säveliä. Kutsuääni lajilla on lyhyt hiss . Kauainpikkurastulit elävät korkealla saaren metsissä. Pääosin kauainpikkurastulit syövät hedelmiä, mutta selkärangattomat, erityisesti hyönteiset, ovat tärkeä lisä lajin ruokavalioon. Kauainpikkurastulikannan kooksi arvioidaan noin 200–300 yksilöä. Suurimmat lajiin kohdistuvat uhkat ovat elinympäristön tuhoutuminen sekä kilpailu ravinnosta saarelle tuotujen sikojen sekä alueelle levinneiden muiden nisäkkäiden, lintujen ja hyönteisen kanssa. Lisäksi hyttysten kantaman malarialoision sekä rottien arvellaan vaikuttavan kantaan sitä vähentävästi. == Lähteet == Luokka:Rastaat Luokka:Uhanalaiset linnut
Guarino Guarini

thumb|right|Guarinin suunnittelema Palazzo Carignano Torinossa Camillo-Guarino Guarini (7. tammikuuta 1624 – 6. maaliskuuta 1683) oli italialainen barokin ajan arkkitehti. Hän syntyi Modenassa ja sai vihkimyksen Chierici Regolari Teatini -sääntökunnan katoliseksi papiksi vuonna 1648. Guarini eteni nopeasti kirkollisessa hierarkiassa; hänestä tuli rovasti jo 1654. Guarinin arkkitehtonisia töitä on nähtävillä paitsi hänen pääpaikassaan Torinossa, myös ulkomailla, kuten Portugalin pääkaupungissa Lissabonissa. Hän kirjoitti runsaasti matematiikasta. Guarini kuoli Milanossa 59-vuotiaana. Hänen perintöään jatkoi muiden muassa Filippo Juvarra. Luokka:Italialaiset arkkitehdit Luokka:Italialaiset papit Luokka:Italialaiset matemaatikot Luokka:Vuonna 1624 syntyneet Luokka:Vuonna 1683 kuolleet Luokka:Barokin arkkitehdit
Manchester Arena

Manchester Arena (vuodesta 2020 tunnettu myös nimellä AO ArenaManchester Arena's new name revealed as bold redesign plans take another step forwardManchester evening news, 2.9.2020 Helen Johnson Viitattu 19.8.2024) on areena Manchesterissa, Englannissa. Sinne mahtuu 3 000–21 000 katsojaa. Areena on yksi maailman vilkkaimmista sisäareenoista ja siellä järjestetään musiikki- ja urheilutapahtumia, kuten nyrkkeilyä ja uintia.Manchester Evening News ArenaSmg-europe.com Viitattu 19.8.2024 ==Esiintyjiä== Areenalla on esiintynyt joukko tunnettuja artisteja, muiden muassa: *Ariana Grande *Justin Bieber *David Gilmour *Oasis *UB40 *Scissor Sisters *Green Day *Madonna *My Chemical Romance *Linkin Park *McFly *Paul McCartney *Red Hot Chili Peppers *Tina Turner *Céline Dion *Meat Loaf, Tom Jones *Sting *The Police *U2 *The Pogues *New Found Glory *Spice Girls *Foo Fighters *Britney Spears *Beyoncé *Destiny’s Child *Kylie Minogue *Fleetwood Mac *Christina Aguilera *Brandy *Usher *Alicia Keys *Enrique Iglesias *Rihanna *The Pussycat Dolls *Girls Aloud *Dionne Warwick *Whitney Houston *Barbra Streisand *Mariah Carey *The Corrs *Bryan Adams *The Rolling Stones *Cher *Justin Timberlake *Nelly Furtado *Machine Head *Mary J. Blige *Westlife *P.Diddy *Jennifer Lopez *Shania Twain *Sheryl Crow *Pearl Jam *Def Leppard *Take That *Gwen Stefani *Shaggy *Missy Elliott *Avril Lavigne *50 Cent *Alanis Morissette *Andrea Bocelli *Diana Ross *Pink *Bruce Springsteen *The Fugees *Janet Jackson *The Killers *Texas *The Verve *Babyshambles *The Osmonds ==Manchesterin isku 2017== Amerikkalaisen poplaulaja Ariana Granden Dangerous Woman Tour -konsertin jälkeen 22. toukokuuta 2017 areenan aula-alueella tapahtui itsemurhapommi-isku. Manchesterin poliisi vahvisti, että lopulta 23 aikuista ja lasta kuoli mukaan lukien pommi-iskun tekijä sekä 500 ihmistä loukkaantui.Manchester attack: 22 dead and 59 hurt in suicide bombingBBC News Viitattu 19.8.2024At least 22 killed, 59 injured in suicide attack at Manchester Arenatheguardian.com Viitattu 19.8.2024Terroristiryhmä Islamic State (ISIS) ilmoittautui iskun tekijäksi.ISIS Claims Responsibility for Manchester Concert Terrorist Attack Time.com Viitattu 19.8.2024 == Katso myös == * Manchesterin isku 2017 ==Lähteet== ==Aiheesta muualla== * Areenan verkkosivusto Luokka:Yhdistyneen kuningaskunnan jäähallit Luokka:Manchesterin urheilupaikat Luokka:Urheiluhallit
Filippo Juvarra

thumb|right|Filippo Juvarra Filippo Juvarra (7. maaliskuuta 1678 – 31. tammikuuta 1736) oli italialainen arkkitehti. Hänen töidensä joukossa on Torinossa sijaitseva Supergan basilika. Juvarra oli kotoisin Messinasta, Sisiliasta. Hän sai vuonna 1735 kutsun Madridiin, jossa hän työskenteli, kunnes kuoli siellä 57-vuotiaana. Luokka:Italialaiset arkkitehdit Luokka:Vuonna 1678 syntyneet Luokka:Vuonna 1736 kuolleet
Biturigit

Biturigit (lat. Bituriges) olivat Galliassa asunut kelttiläinen heimo. Biturigit olivat vuoden 600 eaa. tienoilla koko Gallian voimakkain heimo. Noin vuonna 500 eaa. heimo jakautui kahtia cubeihin ja vivisceihin. Cubien pääkaupunki oli Avaricum, nykyinen Bourges ja viviscien Burdigala, nykyinen Bordeaux. Vercingetorixin johtamassa kansannousussa vuonna 52 eaa. biturigit puolustivat Avaricumia, jonka Caesar kuitenkin tuhosi kaikkine asukkaineen. == Lähteet == Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat
Hamid Mirza

Prinssi Hamid Mirza Qajar (23. huhtikuuta 1918 – 5. toukokuuta 1988) oli Persian Qajar-dynastian Mohammad Hassan Mirzan poika, joka oli Ahmad Shah Qajarin Persian viimeinen Qajar-dynastian šaahi. == Varhainen elämä == Hamid Mirza syntyi Tabrizissa kruununprinssi Mohammad Hassan Mirzan ja tämän toisen vaimon Muhtaram Razzaghin pojaksi. Hän vietti lapsuutensa ensimmäiset vuodet Golestanin palatsissa Teheranissa, kunnes hänen isänsä lähetti hänet nelivuotiaana Englantiin sisäoppilaitokseen. Matkalla Mirza meni Konstantinopoliin käymään isoisänsä Mohammad Ali Shahin luona, joka oli vuonna 1909 luopunut kruunusta perustuslakikriisin aikana. Mirza ei jatkanut matkaansa Englantiin, koska hänen isoisänsä mielestä poika oli liian nuori. Mirza jäi asumaan isoisänsä kanssa Konstantinopoliin, kunnes he muuttivat San Remoon, Italiaan, jossa Mirzan isoisä kuoli 5. huhtikuuta 1924. Isoisänsä kuoleman jälkeen Mirza muutti veljensä Hosainin kanssa Pariisiin vuodeksi. Kun Qajar-dynastia syrjäytettiin vuonna 1925, Mirza ja hänen veljensä muuttivat Englantiin isänsä kanssa. Mirza aloitti vuonna 1934 opinnot Worcester Thames Northgood Training Collegessa, Greenhayesissa Kentissä, ja valmistui sieltä vuonna 1936 diplomi-insinööriksi. Mirza meni Royal Mailiin kokelaaksi. Kolme vuotta Royal Mailissa työskenneltyään hän meni töihin Mobil Oiliin. == Toinen maailmansota== Kun toinen maailmansota alkoi, Mirza suunnitteli sotilasuraa Ison-Britannian laivastossa, jonne hän ei aluksi päässyt. Mirzaa onnisti kuitenkin vuonna 1942 ja hän toimi luutnanttina ja adjutanttina Yorkin herttualle. Mirza palveli laivastossa nimellä David Drummond Britannian ulkoministerin sir Anthony Edenin ehdotettua, että Mirza ottaisi englantilaisen nimen. Toisen maailmansodan aikana Mirza ja hänen isänsä kävivät Britannian ulkoministeriön kanssa keskusteluita siitä, että Mirzasta tulisi seuraaja Iranin valtaistuimelta syrjäytetylle Reza Pahlaville, jonka Englanti ja Neuvostoliitto syrjäytti vuonna 1941. Mirza olisi ollut šaahina huono vaihtoehto, koska hän ei puhunut äidinkielenään persiaa vaan englantia. == Sodan jälkeen == Sodan jälkeen Mirza palasi töihin Mobiliin ja vuonna 1957 hän palasi Iraniin ensimmäistä kertaa sen jälkeen, kun hän oli sieltä nelivuotiaana lähtenyt. Mirzan ollessa Iranissa saahi Mohammad Reza Pahlavin salainen poliisi SAVAK pidätti hänet kaksi kertaa. Hän lähti Iranista vuonna 1971 takaisin Lontooseen. Hänen sedästään tuli Qajar-dynastian päämies 24. syyskuuta 1975, kun hänen serkkunsa, prinssi Fereydoun Mirza, kuoli. Hamid Mirza kuoli 5. toukokuuta 1988 Lontoossa 71-vuotiaana. Mirzan pojasta Mohammad Hassan Mirza II:stä tuli Qajar-dynastian nykyinen päämies. == Perhe == Mirzan ensimmäinen vaimo oli Mah Banu Khanum (s. 1924), jonka kanssa hän sai kaksi lasta. Pari erosi vuonna 1957. Lapset ovat: * Mohammad Hassan Mirza II * Nazrin Dokht Khanum Mirzan toinen vaimo oli Sudaba Khanum (s. 1924), jonka kanssa hän avioitui 24. elokuuta 1960 Teheranissa. He eivät saaneet lapsia. Luokka:Iranin kuninkaalliset Luokka:Vuonna 1918 syntyneet Luokka:Vuonna 1988 kuolleet
Ranskalainen suudelma

thumb|Nainen ja mies kielisuutelevat. Ranskalainen suudelma eli kielisuudelma on romanttista tai seksuaalista mielihyvää tuottava ele, jossa kaksi ihmistä koskettelee toistensa kieliä ja suuontelon sisäosia. Tapahtuma voi kestää useita minuutteja, useimmiten seksuaalisen kanssakäymisen aikana. Kielisuudelmassa on eri tapoja kosketella ja hyväillä toisen kieltä, pyörittämällä, liikuttamalla sivulta sivulle. Kielisuudelmassa ei ole tarkoitus työntää kieltä toisen kurkkuun asti, vaan kielien päiden on tarkoitus helliä toisiaan huulien välittömässä läheisyydessä. Ranskalaista suudelmaa käytetään monen asian yhteydessä, esimerkiksi esileikkiin ja seksuaalisen mielihyvän ilmaisemiseen. Luokka:Seksuaalinen toiminta Luokka:Ihmissuhteet Luokka:Seksuaalisuhteet de:Kuss#Zungenkuss
Öræfajökull

Öræfajökull on Islannissa sijaitseva jääpeitteinen tulivuori. Se on maan suurin aktiivinen tulivuori, ja sen luoteisreunassa sijaitsee Hvannadalshnúkur, joka on Islannin korkein kohta. Maantieteellisesti Öræfajökullin katsotaan olevan osa Vatnajökullin jäätikköä. Vuori kuuluu Skaftafellin kansallispuistoon. Öræfajökull on purkautunut kahdesti Islannin ollessa asutettuna. Vuonna 1362 se purkautui räjähdysmäisesti, minkä seurauksena Litla-Héraðn kylä tuhoutui. Asukkaat palasivat alueelle vasta 40 vuoden kuluttua, ja sinne rakennettiin kylä, Öræfi. Vuonna 1727 Öræfajökull purkautui jälleen, muttei yhtä voimakkaasti. Kolme ihmistä kuoli purkauksessa. Öraefajökull
Kaino Ranén

Kaino Olavi Ranén, kirjailijanimeltään Koo Reiman, (4. heinäkuuta 1938 – 27. elokuuta 2018) oli ruotsinsuomalainen kirjailija. Hän oli myös ruotsinsuomalaisen Liekki-kulttuurilehden päätoimittajana 2005–2007. == Tuotanto == *Mörk natt djup hav 2004 *Synkkä yö julma meri 2004 *Tamara 2005 *Tulen tuhkaa 2006 *joka viimeksi nauraa 2007 == Viitteet == Luokka:Ruotsalaiset kirjailijat Luokka:Ruotsinsuomalaiset henkilöt Luokka:Vuonna 1938 syntyneet Luokka:Vuonna 2018 kuolleet
Volodymyr Jezerskyi

Volodymyr Ivanovytš Jezerskyi (, s. 15. marraskuuta 1976 Lviv) on ukrainalainen jalkapalloilija, pelipaikaltaan keskuspuolustaja. Jezerskyi pelasi kotimaassaan muun muassa Dynamo Kiovan, Karpaty Lvivin, Dnipro Dnipropetrovskin ja Šah’tar Donetskin joukkueissa. Ukrainan maajoukkueessa Jezersky pelasi vuodesta 1998 lähtien. Hän kuului joukkueen kokoonpanoon Saksan MM-kilpailuissa 2006, missä hän pelasi Ukrainan ensimmäisen alkulohko- ottelun Espanjaa vastaan kokonaan. == Lähteet == == Aiheesta muualla == * Volodymyr Jezerskyin esittely Šah’tar Donetskin sivustolla Luokka:Ukrainalaiset jalkapalloilijat Luokka:Vuonna 1976 syntyneet Luokka:Elävät henkilöt
Tommi Tervo

Tommi Tervo (s. 13. helmikuuta 1984 Jyväskylä) on suomalainen jääkiekkomaalivahti. Hänen nykyinen seuransa on Keravan HC Keski-Uusimaa. Tervo on pelannut SM-liigaa Jyväskylän Jypissä ja Porin Ässissä. Lisäksi hän on pelannut muun muassa Savonlinnan SaPKossa ja Kirkkonummen Salamoissa Mestistä. Tervo on edustanut urallaan myös Suomen U18 maajoukkuetta. ==Lähteet== * Luokka:Suomalaiset jääkiekkomaalivahdit Luokka:Vuonna 1984 syntyneet Luokka:Elävät henkilöt
Emanuel Filibert

Emanuel Filibert (, ; 8. heinäkuuta 1528 Chambéry, Savoiji – 30. elokuuta 1580 Torino, Savoiji) oli Savoijin herttuakunnan herttua vuodet 1553–1580. Emanuel Filibert oli Kaarle III:n ja Portugalin prinsessan Beatricen ainoa jälkeläinen, joka eli aikuisuusikään asti. Hänen äitinsä oli Pyhän saksalais- roomalaisen keisarikunnan keisarin Kaarle V:n käly. Emanuel Filibert taistelikin Kaarlen joukoissa sodassa Frans I:n Ranskaa vastaan. Vuonna 1553 Emanuel Filibertistä tuli Savoijin herttua isänsä kuoleman jälkeen. Tämä oli kuitenkin käytännössä vain kunnianimi, sillä suurin osa perintömaista oli ollut Ranskan valtaamana vuodesta 1536 lähtien. Hän jatkoi Habsburgien palveluksessa toivoen saavansa takaisin maat Ranskalta. Emanuel Filibert toimi Espanjan Filip II:n alaisuudessa Alankomaiden käskynhaltijana 1555–1559. Hän johti roolissaan Espanjan invaasiota Ranskan pohjoisosiin ja johti joukkonsa merkittävään voittoon St. Quentinin taistelussa elokuussa 1557. Cateau- Cambrésis'n rauhan jälkeen Emanuel Filibert sai ruhtinaskuntansa takaisin ja avioitui Berryn herttuatar Marguerite de Valois'n (1523–1574) kanssa, joka oli Ranskan kuningas Frans I:n ja kuningatar Clauden nuorin tytär sekä kuningas Henrik II:n sisar. Heidän ainoa lapsensa oli tuleva Savoijin herttua Charles Emmanuel I. Hallitsijana Emanuel Filibert käytti aikaa saavuttaakseen takaisin ne asemat, jotka menetti raskaassa sodassa Ranskaa vastaan. Taitavana taktikkona hän käytti hyväkseen monia Euroopan kahinoita ja sai takaisin alueita Ranskalta ja Espanjalta, joihin kuului myös Torino, jonne hän siirsi pääkaupunkinsa Chambérystä. Samalla hän korvasi latinan herttuakunnan virallisena kielenä italialla. Emanuel Filibert kuoli Torinossa vuonna 1580 ja hallitsijaksi nousi hänen poikansa Charles Emmanuel I. |- Luokka:Hallitsijat Luokka:Savoiji Luokka:Vuonna 1528 syntyneet Luokka:Vuonna 1580 kuolleet
Kosketussääntö

Kosketussääntöä käytetään vakavissa shakkipeleissä. Se tarkoittaa, että jos pelaaja koskettaa tarkoituksellisesti nappulaa laudalla, hänen tulee siirtää sitä tai lyödä se, jos mahdollista. Jos pelaaja haluaa siirtää nappulaa esimerkiksi keskemmälle ruutua selventääkseen tilannetta, hänen pitää sanoa "korjaan" (ranskaksi "j’adoube") tai ilmoittaa siitä muuten vastustajalle. Koskettuaan nappulaan, pelaajan on siirrettävä sitä, jos mahdollista. Siirto katsotaan tehdyksi, kun pelaaja on päästänyt irti nappulasta. Sitä ennen pelaaja voi vielä vaihtaa nappulan kohderuutua. Tahattomat nappuloihin osumiset eivät pakota siirtämään. Jos pelaaja esimerkiksi osuu nappulaan kurottaessaan toiseen, ei hänen täydy siirtää nappulaa, johon osui ensin. Jos pelaaja koskettaa vastustajan nappulaa, se täytyy lyödä, jos mahdollista. Jos pelaaja koskettaa useampaa kuin yhtä nappulaa, hänen täytyy tehdä siirto ensimmäisellä, jos se on laillista. Sotilaan korotus on tehty loppuun, kun korotettu nappula on jätetty kahdeksannelle riville. Sitä ennen pelaaja voi vielä vaihtaa nappulaa, joksi korottaa sotilaan, mutta ei voi perua korotusta, jos on jo päästänyt irti sotilaastaan. Jos pelaaja yrittää linnoittaa tilanteessa, jossa se ei ole mahdollista, hänen täytyy siirtää kuningastaan. Jos kuningasta ei voi siirtää, ei torniakaan tarvitse. Linnoittaessa kuningasta pitää siirtää ensin. Jos pelaaja koskee torniin ensin, hänen täytyy tehdä normaali siirto tornilla. ==Lähteet== *FIDEn viralliset säännöt Luokka:Shakkitermit
Santerin seikkailumaa

Santerin seikkailumaa on entinen puuhapuisto Ähtärissä. Seikkailumaa ei sisältänyt huvipuistolaitteita vaan erilaisia käyntikohteita. Se toimi Ähtärin eläinpuiston yhteydessä. Se avasi ovensa vuonna 1984. Tuolloin paikan nimi oli kuitenkin vielä Mini-Suomi ja se esitteli Suomea pienoiskoossa erilaisten toimintapaikkojen avulla. Syksyllä 2005 puisto kuitenkin lakkautettiin. Santerin seikkailumaan lakkauttamisen jälkeen osa sen toiminnoista on siirretty eläinpuiston puolelle. ==Aiheesta muualla== * Esittely huvipuistosivuilla Luokka:Suomen huvipuistot Luokka:Ähtärin rakennukset ja rakennelmat Luokka:Ähtärin historia
Cheiro

Cheiro (1. marraskuuta 1866 - 8\. lokakuuta 1936), oli yksi tunnetuimmista ja värikkäimmistä 1900-luvun alun okkultisteista. Cheiro oli syntynyt Dublinissa Irlannissa ja oli oikealta nimeltään William John Warner. Hän käytti myös nimeä Kreivi Louis Hamon (tai Kreivi Leigh de Hamong), joka viittasi joko todelliseen tai keksittyyn aateliseen sukuun. Nimi Cheiro viittasi sanaan cheiromancy, eli kädestä ennustaminen. Cheiro opetti palmistriaa, astrologiaa ja kaldealaista numerologiaa, ja käytti näitä ennustusmenetelmiä sekä yksityisille asiakkaille että maailman tulevien tapahtumien ennustamiseen. Cheiro kirjoitti useita okkultismia ja ennustamista käsitteleviä teoksia, joista osaa painetaan edelleen. ==Teoksia suomeksi== * * ==Katso myös== * Numerologia * Palmistria * Astrologia ==Aiheesta muualla== * Kuinka kädestäkatsoja Cheiro tuli okkultistiksi Luokka:Esoteerikot Luokka:Astrologit Luokka:Ennustajat Luokka:Irlantilaiset kirjailijat Luokka:Vuonna 1866 syntyneet Luokka:Vuonna 1936 kuolleet
Viljo Lietola

Viljo Lietola (alk. Lemplin, 9. lokakuuta 1888 Viipuri – 29. lokakuuta 1955 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 kesäolympialaisissaKristiina Markkanen, Tukholman ihme, Helsingin Sanomat 4.7.2010 sivu C 7. Pelipaikaltaan hän oli tukimies. Lietola edusti Tukholman olympialaisissa Suomea kolmessa ottelussa päästyään pelaamaan Kaarlo Soinion loukkaantumisen jälkeen. Hän oli voittamassa Venäjää maalein 2–1 sekä häviämässä Englannille 0–4 ja pronssiottelussa Alankomaille 0–9. Urallaan hän pelasi yhteensä viisi maaottelua. Kotimaassaan Lietola edusti Kuokkalan Raja-Veikkoja ja Helsingin Jalkapalloklubia. Jälkimmäisen riveissä hän voitti Suomen mestaruuden vuosina 1911 ja 1912. Hän oli HJK:n johtokunnan jäsen vuonna 1913. == Lähteet == * * Lietola FIFAn sivustolla * Olympians from Finland ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1888 syntyneet Luokka:Vuonna 1955 kuolleet
August Syrjäläinen

August Matias Syrjäläinen (24. huhtikuuta 1891 Viipuri – 18. toukokuuta 1960 Espoo) oli suomalainen jalkapallomaalivahti, joka pelasi Suomen jalkapallomaajoukkueessa vuoden 1912 kesäolympialaisissa.Kristiina Markkanen, Tukholman ihme, Helsingin Sanomat 4.7.2010 sivu C 7 Hän oli joukkueen ainoa viipurilainen pelaaja, muut olivat Helsingistä. Syrjäläinen pelasi Tukholman olympialaisissa Suomen jokaisessa neljässä ottelussa, mukaan lukien 9-0-tappioon päättynyt pronssiottelu Alankomaita vastaan. Urallaan hän pelasi yhteensä viisi maaottelua. Kotimaassaan "Aku" Syrjäläinen edusti Viipurin Reipasta. == Lähteet == * * Syrjäläinen FIFAn sivustolla * Olympians from Finland ===Viitteet=== Luokka:Suomalaiset jalkapallomaalivahdit Luokka:Vuonna 1891 syntyneet Luokka:Vuonna 1960 kuolleet
Merwin Coad

Merwin Coad (s. 28. syyskuuta 1924 Cawker City, Kansas) on yhdysvaltalainen demokraattisen puolueen poliitikko. Hän syntyi Kansasissa, mutta muutti lapsena vanhempineen Nebraskaan. Coad sai vuonna 1945 vihkimyksensä Disciples of Christ -kirkon papiksi. Coad istui liittovaltion edustajainhuoneessa vuosina 1957–1963. Hän ei ollut ehdolla uudelle kaudelle vuonna 1962. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Yli satavuotiaiksi eläneet yhdysvaltalaiset Luokka:Vuonna 1924 syntyneet Luokka:Elävät henkilöt
Juha Kostiainen

Juha Mikael Kostiainen (s. 28. helmikuuta 1965 Tampere) on tamperelainen hallintotieteiden tohtori ja diplomi-insinööri. Kostiainen työskenteli Sitrassa vuosina 2009-2012 Julkishallinnon johtamisohjelman johtajana. Koulutukseltaan Kostiainen on hallintotieteiden tohtori ja diplomi-insinööri. Hänellä on useita julkaisuja ja aluetieteiden dosentuuri Tampereen yliopistossa. Kostiainen on toiminut Tampereen kaupungin elinkeinojohtajana vuosina 1997-2001 ja YIT Oyj:n viestintä- ja kehitysjohtajana. Hänet nimitettiin YIT:n johtoryhmään vuonna 2016. Kostiainen oli kokoomuksen puoluevaltuuston jäsen vuosina 2004-2008. Vuosina 2004-2006 hän toimi Kokoomuksen Tampereen aluejärjestön puheenjohtajana. Nykyisin Kostiainen asuu Helsingissä. == Lähteet == Luokka:Kansallisen Kokoomuksen poliitikot Luokka:Suomalaiset hallintotieteilijät Luokka:Suomalaiset insinöörit Luokka:Vuonna 1965 syntyneet Luokka:Elävät henkilöt
Knut Lund

Knut Ernfrid Lund (17. heinäkuuta 1891 Tuusula – 14. tammikuuta 1974 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 olympialaisissa Tukholmassa.Kristiina Markkanen, Tukholman ihme, Helsingin Sanomat 4.7.2010 sivu C 7 Pelipaikaltaan hän oli tukimies. Hänen toinen lajinsa oli jääpallo. Lund pelasi Tukholman olympialaisten jalkapalloturnauksessa Suomen jokaisessa neljässä ottelussa, myös 9–0-tappioon päättyneessä pronssiottelussa Alankomaita vastaan. Maajoukkueessa hän esiintyi olympiaturnauksen lisäksi ainoastaan yhdessä jääpallomaaottelussa. Kotimaassaan ”Kyli” Lund edusti HIFK:ta. Hän voitti jääpallon Suomen mestaruuden vuosina 1911, 1912 ja 1913 sekä jalkapallossa SM-hopeaa vuonna 1912. == Lähteet == * * Lund FIFAn sivustolla * Olympians from Finland === Viitteet === Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1891 syntyneet Luokka:Vuonna 1974 kuolleet
Jackson Dinky

Jackson Dinky on Jacksonin valmistama superstrat-tyylinen sähkökitara. Se on suunniteltu pääasiassa hard rock - ja metallimuusikoille, mutta se soveltuu hyvin muihinkin musiikkityyleihin. Dinky onkin Jacksonin kitaroista kaikista yleisin ja siitä on olemassa yli 15 erilaista mallia. == Rakenne ja tekniikka == Dinky on kokopuinen kitara, jonka mensuuri on 648 mm (25,5"). Sen runko on tehty lepästä ja vaahterasta. Normaalista poiketen, Dinkyn kaula ja otelauta ovat joissain malleissa molemmat vaahteraa, muussa tapauksessa otelauta on ruusu- tai eebenpuuta. Dinkyissä on käytetty monenlaisia mikrofoniyhdistelmiä ja eri valmistajien mikrofoneja. Monissa malleissa on kaksi Seymour Duncanin tai EMG:n humbuckeria tai kaksi yksikelaista ja yksi humbucker tallan vieressä. Lisäksi kaikissa malleissa on yksi äänenvoimakkuuden ja yksi äänenvärin säädin ja mikrofonien vaihtoon kolmiasentoinen kytkin. Dinkyn kaikki metalliosat on kromia, joissain malleissa mustaksi värjättyä. == Alamallit == Dinkystä on valmistettu monia alamalleja, jotka on lajiteltu eri sarjoihin. === USA Select Series === * DK1 === Pro Series === * DK2 * DK2L * DK2S * DK2T * DK2FF ==== Pro Series -nimikkomallit ==== * Christian Olde Wolbers Signature * Christian Olde Wolbers Signature 7-String === MG Series === * DKMG * DKMGT * DXMG === X Series === * DX10D === JS Series === * JS1 * JS11 * JS12 * JS23 * JS20 * JS30 DKT * JS30DKT Hardtail * JS32DK == Tunnettuja Dinky-soittajia == * Glen Drover (Megadeth) * Doug Aldrich (Whitesnake, Dio) * Petri Lindroos (Norther) * Mike Clark (Suicidal Tendencies) * Marko Utriainen (Diablo) * Adrian Smith (Iron Maiden) * Sami Yli-Sirniö (Kreator) *Mick Thomson (Slipknot) == Lähteet == * NextTag * Dinky DK2M - ZZSouds.com Dinky